Diari Oficial de la Generalitat Valenciana


Sumari del DOGV 3781, del 28-06-2000 (2000/4915)

Notificació de resolució de correcció d'errades en la confecció de la nòmina.
-----------------------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4915


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolució de correcció d'errades en la confecció de la nòmina. [2000/M4915]
  
Amb aquest edicte, i ja que el senyor Francisco José Estellés Piera no ha pogut ser trobat en el domicili designat per l'interessat, se li fa saber:
  
Es notifica al deutor, d'acord amb l'article 59.4 de la Llei 30/1992, de la normativa de règim jurídic, la resolució del subsecretari de Política Pressupostària i Tresor.
  
«Resolució de correcció d'errades en la confecció de la nòmina o nòmines
  
Vista la proposta de resolució de correcció d'errades en la confecció de la nòmina o nòmines corresponents al senyor Francisco José Estellés Piera, formulada pel centre gestor de la Conselleria de Sanitat.
  
Vist que s'ha produït errada material en la confecció de la nòmina corresponent al període de l'1 de desembre de 1999 al 31 de desembre de 1999, resulta deutor al Tresor de la Generalitat Valenciana, per un import de 55.195 pessetes.
  
Atés que l'article 105.2 de la Llei 30/1992, de Règim Jurídic de les Administracions Públiques i de Procediment Administratiu Comú estableix que ?les administracions públiques podran, així mateix, rectificar en qualsevol moment, d'ofici o a instància dels interessats, les errades materials, de fet o aritmètiques existents en els seus actes?.
  
Atés el que sanciona l'article 4 del Decret 122/1994, de 5 de juliol, del Consell de la Generalitat Valenciana, i l'article 4.4 de l'Ordre de 18 de juliol de 1994, de la Conselleria d'Economia i Hisenda, resolc:
  
Rectificar les quantitats que apareixen en la nòmina o nòmines que s'indiquen. Les percebudes indegudament s'hauran de reintegrar, per l'import amunt esmentat, mitjançant xec bancari nominatiu a favor de la Generalitat Valenciana. Conselleria d'Economia i Hisenda, el qual haurà de ser enviat a l'Hospital Francesc de Borja, de Gandia, amb domicili al passeig de Germanies, 71, en els terminis que estableix l'article 20.2 del Reglament General de Recaptació (Reial Decret 1.684/1990, de 20 de desembre):
  
a) Les notificades entre els dies 1 i 15 de cada mes, des de la data de notificació fins al dia 5 del mes següent o l'immediat hàbil posterior.
  
b) Les notificades entre els dies 16 i últim de cada mes, des de la data de notificació fins al dia 20 del mes següent o l'immediat hàbil posterior.
  
En el cas de no ingressar en els terminis assenyalats, es procedirà a la consecució del deute pendent d'una de les dues formes següents:
  
a) Si continua percebent havers de la Generalitat, per estar d'alta en nòmina, mitjançant la compensació del deute contret, de la nòmina o de les nòmines necessàries, fins a la seua liquidació.
  
b) Si ja no percep havers, en nòmina de la Generalitat, en haver finalitzat el termini de pagament en voluntària, es durà a la terme la gestió de cobrament per mitjà del procediment de recaptació per via de constrenyiment.
  
Causa del reintegrament: cessament voluntari el 24 de desembre de 1999 quan la nòmina de desembre ja es processà
  
Contra aquesta resolució, que no esgota la via administrativa, es podrà interposar recurs d'alçada davant el conseller d'Economia i Hisenda de la Generalitat Valenciana, en el termini d'un mes comptat des de la data de recepció d'aquesta notificació, d'acord amb el que estableix l'article 107 de la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, de 26 de novembre de 1992 (BOE de 14 de gener de 1999).»